தமிழ்நாடு விளையாட்டு மேம்பாட்டு ஆணையத்தின் ஈரோடு மாவட்டப் பிரிவு சார்பில் மாவட்ட அளவிலான மாதாந்திர விளையாட்டுப் போட்டி ஈரோடு வ.உ.சி. பூங்கா விளையாட்டு மைதானத்தில் செவ்வாய்க்கிழமை நடைபெற்றது. இதில், மாணவர்களுக்கு 100 மீ, 200 மீ, 400 மீ, 1,500 மீ ஓட்டப் பந்தயங்களும், மாணவிகளுக்கு 100 மீ, 200 மீ, 400 மீ, 800 மீ ஓட்டப் பந்தயங்களும், இருபாலருக்கும் தனித்தனியாக உயரம் தாண்டுதல், நீளம் தாண்டுதல், குண்டு எறிதல் போட்டிகளும் நடத்தப்பட்டன.